CELEX: 52008PC0210
Language: lt
Date: 2008-04-21
Title: Pasiūlymas Europos parlamento ir Tarybos reglamentas dėl pasėlių statistikos

Svarbus teisinis pranešimas

|

52008PC0210

Pasiūlymas Europos parlamento ir Tarybos reglamentas dėl pasėlių statistikos  /* KOM/2008/0210 galutinis - COD 2008/0079 */  

	[pic] | EUROPOS BENDRIJŲ KOMISIJA |Briuselis, 21.4.2008KOM(2008)210 galutinis2008/0079 (COD)PasiūlymasEUROPOS PARLAMENTO IR TARYBOS REGLAMENTASdėl pasėlių statistikos(pateikta Komisijos)AIŠKINAMASIS MEMORANDUMASPASIūLYMO APLINKYBėS |120 | Pasiūlymo pagrindas ir tikslai Pasėlių statistiniai duomenys labai svarbūs ES rinkų valdymui. Be to, manoma, jog labai svarbu, kad teisės aktais būtų reglamentuojama ne tik javų ir kitų ariamojoje žemėje auginamų kultūrų, bet ir daržovių ir daugiamečių kultūrų statistika. Bendrosios aplinkybės Pasiūlymas atitinka geresnio reglamentavimo, paprastinimo ir respondentams tenkančios naštos mažinimo tikslus. |Galiojančios nuostatos Pasiūlymas parengtas siekiant supaprastinti galiojančias nuostatas ir pritaikyti jas prie naujų Europos Sąjungos poreikių. Todėl turėtų būti panaikinti galiojantys teisės aktai: 1990 m. kovo 26 d. Tarybos reglamentas (EEB) Nr. 837/90 dėl statistinės informacijos, kurią valstybės narės turi teikti apie javų produkciją, ir 1993 m. balandžio 5 d. Tarybos reglamentas (EEB) Nr. 959/93 dėl statistinės informacijos, kurią valstybės narės turi teikti apie augalininkystės produktus, išskyrus javus. |Derėjimas su kitomis Europos Sąjungos politikos sritimis ir tikslais Šiame pasiūlyme aptariami statistiniai duomenys yra labai svarbūs valdant ir vertinant bendrąją žemės ūkio politiką. Siūlomas reglamentas atitinka Komisijos naują politinį požiūrį į teisės aktų paprastinimą ir geresnį reglamentavimą, kaip nurodyta 2006 m. lapkričio 14 d. komunikate „Geresnio reglamentavimo Europos Sąjungoje strateginė apžvalga“[1] ir 2007 m. sausio 24 d. komunikate „Administracinės naštos mažinimo Europos Sąjungoje veiksmų programa”[2] |KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |Konsultacijų metodai, pagrindiniai tiriamieji sektoriai ir bendras respondentų apibūdinimas Pasiūlymas buvo svarstomas su duomenų rengėjais (Nacionalinių statistikos institutų atstovais) ir su Komisijos tarnybomis (DG AGRI, JTC) darbo grupėse ir Žemės ūkio statistikos nuolatiniame komitete (ŽŪSNK). |Atsakymų santrauka, ir kaip į juos buvo atsižvelgta Šis pasiūlymas – išsamių visų suinteresuotųjų šalių derybų rezultatas. |Tiriamųjų duomenų rinkimas ir naudojimas |Susijusios kompetencijos sritys Į Eurostato generalinio direktorato Žemės naudojimo ir pasėlių statistikos darbo grupės posėdžius buvo pakviesti nacionaliniai atstovai – dabartinius teisės aktus ir nacionalines augalininkystės produktų statistinių duomenų rinkimo ir rengimo sistemas išmanantys ekspertai. Komisijos pareigūnams, be kitų, atstovavo politikos analizės specialistai. |Pagrindinės organizacijos ir (arba) ekspertai, su kuriais buvo konsultuotasi Ekspertai buvo iš nacionalinių statistikos institutų, DG AGRI ir JTC. Aktyviai dalyvavo Žemės ūkio statistikos nuolatinio komiteto ir jo Žemės naudojimo ir pasėlių statistikos darbo grupės atstovai, su kuriais buvo daug konsultuotasi. |Gautų ir panaudotų patarimų santrauka Pažymėta, jog gauta labai teigiamų ir palankių atsakymų. Nebuvo užsiminta apie galimus rimtus pavojus, kurių pasekmės būtų nepataisomos. |Kadangi šis pasiūlymas reiškia, jog bus gerokai paprastinami dabartiniai teisės aktai, nebuvo nustatyta jokio pavojaus. |Ekspertų patarimų paskelbimas visuomenei ŽŪNSK ir darbo grupės posėdžių darbo dokumentus ir protokolus galima rasti per CIRCA. |TEISINIAI PASIūLYMO ASPEKTAI |Siūlomų veiksmų santrauka Šiuo reglamentu siekiama, kad valstybės narės teiktų žemės naudojimo ir augalininkystės produktų statistinius duomenis. Teisinis pagrindas Bendrijos statistikos teisinis pagrindas – Europos bendrijos steigimo sutarties 285 straipsnis. Taryba bendro sprendimų priėmimo tvarka nustato statistikos rengimo priemones, jeigu tai būtina vykdant Bendrijos veiklą. Šiame straipsnyje išdėstyti Bendrijos statistikos rengimo reikalavimai: laikytis nešališkumo, patikimumo, objektyvumo, mokslinio nepriklausomumo, ekonomiškumo ir statistinių duomenų konfidencialumo principų. |Subsidiarumo principas |Valstybės narės negali deramai pasiekti šio pasiūlymo tikslų – sukurti bendrą Bendrijos žemės naudojimo ir augalininkystės produktų statistikos sistemingo rengimo sistemą. Šie tikslai gali būti geriau įgyvendinti Bendrijos lygmeniu remiantis Bendrijos teisės aktais, nes tik Komisija gali koordinuoti būtiną statistinės informacijos derinimą Bendrijos lygmeniu, o valstybės narės gali organizuoti palyginamų žemės naudojimo ir augalininkystės produktų statistinių duomenų rinkimą ir rengimą. Todėl Bendrija gali imtis veiksmų laikydamasi subsidiarumo principo, kaip numatyta Sutarties 5 straipsnyje. |Proporcingumo principas Pasiūlymas atitinka proporcingumo principą dėl toliau nurodytų priežasčių. Atsižvelgiant į proporcingumo principą, šiuo reglamentu nesiekiama daugiau, nei yra būtina užsibrėžtam tikslui įgyvendinti, ir jame nenumatyta jokių veiksmų, kurie nėra būtini siekiant šio tikslo. Šiame reglamente valstybėms narėms nenurodomi duomenų rinkimo mechanizmai, o tik apibrėžiami teiktini duomenys siekiant užtikrinti suderintą struktūrą ir teikimo terminus. Valstybės narės neįpareigojamos keisti žemės naudojimo ir augalininkystės produktų statistinių duomenų, šiuo metu reglamentuojamų Tarybos reglamentais (EEB) Nr. 837/90 ir (EEB) Nr. 959/93, rengimo tvarkos. Vienintelis naujas šiame reglamente siūlomas elementas susijęs su daržovėmis ir daugiametėmis kultūromis, kurių duomenys jau renkami ES lygiu pagal džentelmeniškus susitarimus. |Reikalavimas teikti ne tyrimų rezultatus, o statistinius duomenis, retesnis kai kurių duomenų teikimas ir galimybė daugiau naudotis kitais nei tyrimų šaltiniais (pvz., administraciniais šaltiniais) turėtų padėti sumažinti nacionalinėms valdžios institucijoms tenkančią finansinę ir administracinę naštą. |Pasirinkta priemonė |Siūloma priemonė – reglamentas. Kitos priemonės būtų netinkamos dėl toliau nurodytų priežasčių. Tinkamos priemonės pasirinkimas priklauso nuo teisės akto tikslo. Atsižvelgiant į informacijos poreikį Europos lygmeniu, Bendrijos statistikos srityje vyrauja tendencija kaip pagrindinius aktus dažniau naudoti reglamentus nei direktyvas. Reglamentas yra priimtinesnis, kadangi jame nustatoma vienoda visai Bendrijai taikytina teisė, nesuteikiant valstybėms narėms veikimo laisvės taikyti jį iš dalies arba pasirinktinai. Jis taikomas tiesiogiai, o tai reiškia, kad jo nereikia perkelti į nacionalinę teisę. O direktyvose, kuriomis siekiama derinti nacionalinius įstatymus, nustatomi tikslai, kurių valstybės narės privalo siekti, tačiau nacionalinėms valdžios institucijoms paliekama teisė pasirinkti būdus, kuriais jos sieks šių tikslų. Be to, jos turi būti perkeltos į nacionalinę teisę. Reglamentas naudojamas kartu su kitais statistikos teisės aktais, kurie buvo priimti nuo 1997 m. |POVEIKIS BIUDžETUI |Pasiūlymas neturi poveikio Bendrijos biudžetui. |PAPILDOMA INFORMACIJA |Paprastinimas |Pasiūlyme numatytas teisės aktų paprastinimas, valdžios institucijų (ES arba nacionalinių) administracinių procedūrų paprastinimas ir privataus sektoriaus subjektų administracinių procedūrų paprastinimas. |Dėl mažesnio duomenų skaidymo pagal regionus, išimčių, suteiktų valstybėms narėms, kuriose pasėlių plotai neviršija tam tikro dydžio, ir suderintų perdavimo terminų bus paprasčiau dirbti ES ir nacionalinėms administracijoms. |Vietoje tyrimų naudojant administracinius šaltinius bus sumažinta respondentams tenkanti našta. |Pasiūlymas įtrauktas į Komisijos darbo ir teisėkūros programą su nuoroda 2007/ESTAT/029. |Galiojančių teisės aktų panaikinimas Priėmus pasiūlymą bus panaikinti dabar galiojantys teisės aktai. |Europos ekonominė erdvė Siūlomas teisės aktas susijęs su EEE, todėl turėtų būti taikomas visoje Europos ekonominėje erdvėje. |1.  2008/0079 (COD)PasiūlymasEUROPOS PARLAMENTO IR TARYBOS REGLAMENTASdėl pasėlių statistikos(Tekstas svarbus EEE)EUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 285 straipsnio 1 dalį,atsižvelgdami į Komisijos pasiūlymą[3],atsižvelgdami į Europos Parlamento nuomonę[4],laikydamiesi Sutarties 251 straipsnyje nustatytos tvarkos[5],kadangi:2.  1990 m. kovo 26 d. Tarybos reglamentas (EEB) Nr. 837/90 dėl statistinės informacijos, kurią valstybės narės turi teikti apie javų produkciją[6], ir 1993 m. balandžio 5 d. Tarybos reglamentas (EEB) Nr. 959/93 dėl statistinės informacijos, kurią valstybės narės turi teikti apie augalininkystės produktus, išskyrus javus[7], keletą kartų iš dalies pakeisti. Kadangi šiuos teisės aktus dabar vėl būtina iš dalies keisti ir paprastinti, aiškumo dėlei juos reikėtų pakeisti kitais.3.  Pasėlių statistiniai duomenys labai svarbūs ES rinkų valdymui. Be to, manoma, jog labai svarbu, kad teisės aktais būtų reglamentuojama ne tik javų ir kitų ariamojoje žemėje auginamų kultūrų, bet ir daržovių bei daugiamečių kultūrų statistika.4.  Siekiant užtikrinti, kad bendroji žemės ūkio politika būtų tinkamai administruojama, Komisijai reikia, kad būtų reguliariai teikiami duomenys apie pasėlių plotus, derlingumą bei augalininkystės produkciją.5.  1988 m. vasario 29 d. Tarybos reglamente (EEB) Nr. 571/88 dėl Bendrijos žemės ūkio valdų struktūros tyrimų organizavimo[8] numatyta Bendrijos tyrimų programa siekiant teikti žemės ūkio valdų struktūros tyrimų statistinius duomenis iki 2007 m.6.  Pagal 2003 m. gegužės 26 d. Europos Parlamento ir Tarybos reglamentą (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo[9] visi valstybių narių Komisijai perduodami pagal teritorinius vienetus suskirstyti statistiniai duomenys turėtų būti rengiami remiantis NUTS klasifikatoriumi. Todėl norint nustatyti palyginamus regioninius statistinius duomenis, teritoriniai vienetai turėtų būti apibrėžiami vadovaujantis NUTS klasifikatoriumi.7.  Siekiant apriboti valstybėms narėms tenkančią naštą, regioninių duomenų reikalavimai neturėtų būti didesni nei ankstesniuose teisės aktuose nustatyti reikalavimai (nebent per tą laiką atsirado naujų regioninių lygmenų).8.  Siekiant palengvinti šio reglamento įgyvendinimą, būtina, kad valstybės narės ir Komisija glaudžiai bendradarbiautų, visų pirma pasitelkusios Žemės ūkio statistikos nuolatinį komitetą, įkurtą Tarybos sprendimu 72/279/EEB[10].9.  Kad būtų užtikrintas sklandus perėjimas nuo tvarkos, taikytos pagal Tarybos reglamentus (EEB) Nr. 837/90 ir (EEB) Nr. 959/93, šiame reglamente turėtų būti nustatytas pereinamasis laikotarpis, trunkantis daugiausiai vienerius metus ir suteikiamas valstybėms narėms, kurių nacionalines statistikos sistemas reikėtų gerokai pakeisti taikant šį reglamentą ir dėl to galėtų kilti didelių praktinio pobūdžio sunkumų.10.  Kadangi valstybės narės negali deramai pasiekti siūlomo veiksmo tikslo, t. y. sukurti bendrą Bendrijos dirbamų žemės plotų, derlingumo ir javų bei kitų nei javai augalininkystės produktų valstybėse narėse sistemingo statistikos rengimo teisinę sistemą, o Bendrijos lygiu jį galima pasiekti lengviau, Bendrija gali priimti priemones pagal Sutarties 5 straipsnyje nustatytą subsidiarumo principą. Pagal minėtame straipsnyje nustatytą proporcingumo principą šiuo reglamentu nesiekiama daugiau, negu būtina nustatytam tikslui pasiekti.11.  1997 m. vasario 17 d. Tarybos reglamente (EB) Nr. 322/97 dėl Bendrijos statistikos[11] numatytas orientacinis šio reglamento nuostatų pagrindas. Visų pirma jame reikalaujama laikytis nešališkumo, patikimumo, objektyvumo, mokslinio nepriklausomumo, ekonomiškumo ir statistikos duomenų konfidencialumo standartų.12.  Šio reglamento įgyvendinimui būtinos priemonės turi būti priimtos remiantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką[12].13.  Komisijai turėtų būti suteikti įgaliojimai pritaikyti perdavimo lenteles. Kadangi šios priemonės yra bendro pobūdžio ir jų paskirtis – iš dalies pakeisti neesminius šio reglamento elementus arba papildyti šį reglamentą naujais neesminiais elementais, todėl jos turėtų būti priimtos pagal Sprendimo 1999/468/EB 5a straipsnyje nustatytą reguliavimo procedūrą su tikrinimu.14.  Buvo konsultuotasi su Žemės ūkio statistikos nuolatiniu komitetu,PRIĖMĖ ŠĮ REGLAMENTĄ:1 straipsnisDalykasŠiuo reglamentu nustatoma bendra Bendrijos žemės naudojimo ir augalininkystės produkcijos statistikos sistemingo rengimo sistema.2 straipsnisApibrėžtys1. Šiame reglamente vartojamų sąvokų apibrėžtys:a) „derliaus metai“ – kalendoriniai metai, kuriais pradedamas derliaus nuėmimas;b) „naudojama žemės ūkio paskirties žemė“ – žemė, kurios apibrėžtis pateikta Tarybos reglamente (EEB) Nr. 571/88.2. Šio reglamento I priede pateikiamos šio reglamento II priede vartojamų sąvokų apibrėžtys.3 straipsnisAprėptis1. Valstybės narės rengia statistinius duomenis apie II priede išvardytus pasėlius, auginamus naudojamoje žemės ūkio paskirties žemėje jų teritorijoje.2. Statistiniai duomenys turi reprezentuoti ne mažiau kaip 95 % toliau nurodytų plotų (kaip nurodyta II priede):a) ariamosios žemės, kurioje auginami pasėliai, plotai (1 lentelė);b) plotas, kuriame nuimtas daržovių, melionų ir braškių derlius (2 lentelė);c) daugiamečių kultūrų derliaus plotai (3 lentelė);d) naudojama žemės ūkio paskirties žemė (4 lentelė).3. Kintamieji rodikliai, kurie valstybėje narėje mažai paplitę arba jų paplitimas lygus nuliui, gali būti neįtraukti į statistiką, jei valstybė narė informuoja Komisiją apie visus tokius pasėlius per kalendorinius metus, einančius pieš kiekvieną ataskaitinį laikotarpį.4 straipsnisDažnumas ir ataskaitinis laikotarpisValstybės narės kasmet teikia Komisijai II priede nurodytus duomenis. Ataskaitinis laikotarpis – derliaus metai. Pirmieji ataskaitiniai metai – 2010 m.5 straipsnisTikslumasVykdančios atrankinius tyrimus valstybės narės imasi būtinų priemonių, kad užtikrintų, kad 1 lentelėje pateikiami duomenys atitiktų šio reglamento II priede nurodytus tikslumo reikalavimus.Valstybės narės užtikrina, kad informacija, gauta iš kitų šaltinių nei tyrimai, būtų ne prastesnės kokybės nei statistinių tyrimų metu gauta informacija.6 straipsnisPerdavimas KomisijaiValstybės narės perduoda Komisijai (Eurostatui) II priede nurodytus duomenis laikydamosi kiekvienoje lentelėje nurodytų terminų.II priede pateiktas perdavimo lenteles Komisija gali pritaikyti (išskyrus tikslumo reikalavimus). Priemonės, skirtos neesminėms šio reglamento nuostatoms iš dalies keisti, priimamos laikantis 9 straipsnio 3 dalyje nurodytos reguliavimo procedūros su tikrinimu.7 straipsnisRegioniniai statistiniai duomenys15.  II priede „R“ raide pažymėtus duomenis teikia NUTS 1 ir NUTS 2 lygio teritoriniai vienetai, nustatyti Reglamente (EB) Nr. 1059/2003. Išimties tvarka tik Vokietija ir Jungtinė Karalystė gali teikti duomenis pagal NUTS 1 lygio teritorinius vienetus.16.  Kintamieji rodikliai, kurie mažai paplitę arba jų paplitimas lygus nuliui, gali būti neįtraukti į regioninę statistiką, jei valstybė narė informuoja Komisiją apie visus tokius pasėlius per kalendorinius metus, einančius pieš kiekvieną ataskaitinį laikotarpį.8 straipsnisKokybės įvertinimas ir ataskaitos17.  Taikant šį reglamentą perduodamų duomenų kokybė vertinama atsižvelgiant į šiuos kriterijus:18.  „aktualumas“ reiškia statistikos atitikties esamiems ir potencialiems vartotojų poreikiams laipsnį;19.  „tikslumas“ reiškia įverčių artumą nežinomoms tikrosioms reikšmėms;20.  „pateikimas laiku“ siejamas su laiko tarpu nuo galimybės pasinaudoti informacija ir įvykio ar reiškinio, kurį ji apibūdina;21.  „punktualumas“ siejamas su laiko tarpu nuo duomenų paskelbimo datos iki datos, kurią jie turėjo būti pateikti;22.  „prieinamumas“ ir „aiškumas“ reiškia sąlygas ir būdus, kuriais vartotojai gali gauti duomenis, juos naudoti ir aiškinti;23.  „palyginamumas“ siejamas su taikomų statistinių sąvokų bei vertinimo priemonių arba procedūrų skirtumų poveikio vertinimu, kai statistiniai duomenys lyginami tarp geografinių vietovių, sektorių sričių ar laikui bėgant;24.  „suderinamumas“ siejamas su duomenų tinkamumu juos patikimai sujungti įvairiais būdais ir įvairioms reikmėms.25.  Kas trejus metus, o pirmą kartą – praėjus aštuoniolikai mėnesių nuo šio reglamento taikymo pradžios, valstybės narės teikia Komisijai (Eurostatui) perduodamų duomenų kokybės ataskaitą.26.  Valstybės narės praneša Komisijai apie visus metodinius ar kitokius pokyčius, galinčius turėti nemažos įtakos statistinių duomenų kokybei, ne vėliau kaip po trijų mėnesių nuo to laiko, kai šie pokyčiai įvyko.27.  Jei naudojami kiti nei tyrimai šaltiniai, valstybės narės iš anksto praneša Komisijai apie naudotus metodus ir duomenų kokybę.28.  Komisija (Eurostatas) įvertina perduotų duomenų kokybę.9 straipsnisKomitetai1. Komisijai padeda Tarybos sprendimu 72/279/EEB įsteigtas Žemės ūkio statistikos nuolatinis komitetas.2. Kai daroma nuoroda į šią dalį, taikomi Sprendimo 1999/468/EB 4 ir 7 straipsniai, atsižvelgiant į jo 8 straipsnį.To sprendimo 4 straipsnio 3 dalyje nustatytas laikotarpis – trys mėnesiai.3. Kai daroma nuoroda į šią dalį, taikomi Sprendimo 1999/468/EB 5a straipsnio 1–4 dalys ir 7 straipsnis, atsižvelgiant į minėto sprendimo 8 straipsnio nuostatas.10 straipsnisPereinamasis laikotarpis1. Toms valstybėms narėms, kurių nacionalines statistikos sistemas reikėtų gerokai pakeisti taikant šį reglamentą ir dėl to galėtų kilti didelių praktinio pobūdžio sunkumų, laikantis 9 straipsnio 2 dalyje nustatytos tvarkos šiam reglamentui įgyvendinti gali būti suteiktas visų kalendorinių metų trukmės pereinamasis laikotarpis, kuris neturi trukti ilgiau nei vienerius metus nuo taikymo pradžios datos.2. Pereinamojo laikotarpio pageidaujanti valstybė narė per tris mėnesius nuo šio reglamento įsigaliojimo pateikia Komisijai tinkamai pagrįstą prašymą.11 straipsnisPanaikinimas1. Nepažeidžiant 3 straipsnio, Reglamentai (EEB) Nr. 837/90 ir (EEB) Nr. 959/93 panaikinami nuo 2010 m. sausio 1 d.2. Nuorodos, daromos į panaikintus reglamentus, suprantamos kaip nuorodos į šį reglamentą.3. Nukrypstant nuo 12 straipsnio 2 dalies, valstybė narė, kuriai suteikta leidžianti nukrypti nuostata pagal 10 straipsnį, per visą suteiktą pereinamąjį laikotarpį toliau taiko Tarybos reglamentų (EEB) Nr. 837/90 ir (EEB) Nr. 959/93 nuostatas.12 straipsnisĮsigaliojimas1. Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje .2. Jis taikomas nuo 2010 m. sausio 1 d.3. Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje […]Europos Parlamento vardu Tarybos varduPirmininkas Pirmininkas[…] […]I PRIEDASAPIBRĖŽTYSŠio reglamento II priede vartojamų sąvokų apibrėžtys:.A) II priedo 1, 2 ir 3 lentelės-  „dirbamas plotas“ – iki derliau nuėmimo – tai apsėtas plotas, išskyrus nuniokotus plotus; po derliaus nuėmimo – plotas, kuriame nuimtas derlius;-  „plotas, kuriame nuimtas derlius“ – ta dirbamos žemės dalis, kurioje nuimtas derlius. Todėl šis plotas gali būti tokio pat dydžio kaip dirbamas plotas arba mažesnis;-  „derliaus plotas“ – auginant daugiametes kultūras, tai plotas, kuriame derlius gali būti nuimtas ataskaitiniais derliaus metais. Jam nepriklauso plotai, iš kurių negaunama produkcijos, kaip antai naujų sodinių, kurie dar neveda derliaus, plotai;-  į „gautą produkciją“ įskaičiuojami ūkyje prarasti ir iššvaistyti produkcijos kiekiai, tiesiogiai ūkyje sunaudojami kiekiai ir parduoti kiekiai, nurodyti pagrindinio produkto svorio vienetais. Gautos javų, džiovintų ankštinių augalų, baltymingų augalų ir aliejinių augalų (rapsų, saulėgrąžų, sėmenų, sojų, vilnamedžių sėklų ir kitų aliejinių augalų sėklų) produkcijos nurodomas sausos produkcijos ekvivalentas;-  „derlingumas“ – iš dirbamo ploto gautas produkcijos kiekis;-  „kelių derlių auginimas“ – ariamosios žemės sklypo konkrečiais žemės ūkio metais naudojimas daugiau negu vieną kartą kiekvieną kartą jame auginant tik vieną kultūrą. Abu plotai laikomi dirbamu plotu kiekvienos kultūros atžvilgiu (šiomis aplinkybėmis nevartojamos pagrindinio ir antrinio ploto sąvokos);-  „kombinuotasis auginimas“ – pasėlių, kurie tuo pačiu metu auginami žemės ūkio paskirties žemės sklype, derinys. Šiuo atveju dirbamas plotas paskirstomas augalininkystės produktams proporcingai jų užimamam žemės paviršiaus plotui (šiomis aplinkybėmis nevartojamos pagrindinio ir antrinio ploto sąvokos);-  „dvejopos paskirties kultūros“ – kultūros, kurių pagrindinė paskirtis nustatoma pagal susitarimą, o dėl papildomos paskirties jos laikomos antrinėmis kultūromis.-  Augalai po stiklu arba aukšta (prieinama) danga – augalai, kurie visą augimo laikotarpį arba didžiąją jo dalį yra auginami šiltnamiuose arba po stacionaria ar nuimama aukšta danga (stiklu arba standžia ar lanksčia plastikine plėvele). Čia neįtraukiami ant žemės ištiesti plėvelės lakštai, taip pat plastiko gaubtai arba tuneliai, į kuriuos negali įeiti žmogus, arba nuimami įstiklinti rėmai. Laikinai auginamų po stiklu ar atvirame lauke augalų plotai registruojami kaip auginami vien tik po stiklu, nebent laikotarpis po stiklu yra ypač trumpas.B) II priedo 4 lentelė-  Apibrėžtys pateiktos Tarybos reglamente (EEB) Nr. 571/88;-  „Pagrindiniai ir antriniai plotai“ skirstomi taip:-  Įprastas naudojimas: tam tikro sklypo pagrindinis plotas paprastai yra tas, kuriame per vienerius žemės ūkio metus kokia nors viena kultūra auginama tik vieną kartą ir šio ploto apibrėžtis vienareikšmiškai susijusi su tuo auginimu. (Šiuo atveju šio sklypo antrinis plotas bus lygus nuliui).-  Ypatingi atvejai-  Kelių derlių auginimas„Pagrindinis plotas“. Jeigu ariamosios žemės sklypas per nurodytus žemės ūkio metus naudojamas daugiau negu vieną kartą (kelių derlių auginimas) ir kiekvieną kartą tame plote auginami tie patys pasėliai, tada pagrindinis plotas – tas, kuriame išauginamas didžiausios vertės derlius. Jeigu produkcijos vertė nepadeda nustatyti, kurie pasėliai yra pagrindiniai, tada pagrindiniais pasėliais laikomi tie, kuriais žemė buvo užsėta ilgiausią laiką.„Antrinis plotas“. Visi kiti užsėjami žemės plotai laikomi antriniais plotais.29.  Kombinuotasis auginimas„Pagrindinis plotas“. Jeigu ariamosios žemės sklype per nurodytų žemės ūkio metų auginimo sezoną auginami tie patys nustatyti pasėliai (kombinuotasis auginimas), tada pagrindinis plotas pro rata padalinamas atsižvelgiant į atitinkamus pasėlius.„Antrinis plotas“. Šiuo atveju antrinio ploto nėra.30.  Kelių derlių auginimo ir kombinuotojo auginimo derinimas„Pagrindinis plotas“. Jeigu per nurodytus žemės ūkio metus ariamosios žemės sklypas naudojamas dažniau nei kartą derinant kelių derlių auginimą ir kombinuotąjį auginimą, tada per tą patį laikotarpį kiekvienas augalų pasėlių derinys įvertinamas atskirai, o didžiausios vertės derliaus pasėlių derinio arba didžiausios vertės derliaus pasėlių plotas laikomas pagrindiniu plotu. Jeigu tas plotas naudojamas kombinuotajam auginimui, pagrindinis plotas pro rata padalinamas atsižvelgiant į atitinkamus pasėlius.„Antrinis plotas“. Visi kiti užsėjami žemės plotai laikomi antriniais plotais.II PRIEDASPERDAVIMO LENTELĖSX – duomenys, teikiami nacionaliniu lygiuR – duomenys, teikiami regioniniu ir nacionaliniu lygiu-: duomenų teikti nereikian.k.n. – niekur kitur nepriskirta[pic]  [pic]  [pic][pic] [1] Komisijos komunikatas Tarybai, Europos Parlamentui, Europos ekonomikos ir socialinių reikalų komitetui ir Regionų komitetui COM(2006) 689 galutinis: „Geresnio reglamentavimo Europos Sąjungoje strateginė apžvalga“.[2] Komisijos komunikatas Tarybai, Europos Parlamentui, Europos ekonomikos ir socialinių reikalų komitetui ir Regionų komitetui COM(2007) 23 galutinis: „Administracinės naštos mažinimo Europos Sąjungoje veiksmų programa“.[3] OL C[…], […], p. […].[4] OL C[…], […], p. […].[5] OL C […], […], p. […].[6] OL L 88, 1990 4 3, p. 1. Reglamentas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).[7] OL L 98, 1993 4 24, p. 1. Reglamentas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).[8] OL L 56, 1988 3 2, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 1890/2006 (OL L 386, 2006 12 29, p. 12).[9] OL L 154, 2003 6 21, p. 1. Reglamentas su paskutiniais pakeitimais, padarytais Reglamentu (EB) Nr. 176/2008 (OL L 61, 2008 3 5, p. 1).[10] OL L 179, 1972 8 7, p. 1.[11] OL L 52, 1997 2 22, p. 1. Reglamentas su pakeitimais, padarytais Reglamentu (EB) Nr. 1882/2003 (OL L 284, 2003 10 31, p. 1).[12] OL L 184, 1999 7 17, p. 23. Sprendimas su pakeitimais, padarytais Sprendimu 2006/512/EB (OL L 200, 2006 7 22, p. 1).